b'\n_START_ARTICLE_\nRullator\n_START_PARAGRAPH_\nEn rullator eller g\xc3\xa5stol er et hjelpemiddel som gir ekstra st\xc3\xb8tte til mennesker med nedsatt balanse ved gange. Den best\xc3\xa5r normalt av en lett ramme i metall i livh\xc3\xb8yde, og to eller fire ben, med eller uten hjul. \xc3\x98verst p\xc3\xa5 rammen er det vanligvis h\xc3\xa5ndtak som en bruker kan gripe med begge hender, for \xc3\xa5 st\xc3\xb8tte seg mens man g\xc3\xa5r.\n_START_SECTION_\nDesign\n_START_PARAGRAPH_\nDagens rullatorer solgt i Norge, har vanligvis fire hjul, hvorav de to fremste hjulene normalt er svingbare. Rammen kan justeres i h\xc3\xb8yden for \xc3\xa5 tilpasses brukere i forskjellig h\xc3\xb8yde, og i tilknytning til h\xc3\xa5ndtaket finnes ofte h\xc3\xa5ndbremser. Nyere rullatorer har vanligvis ogs\xc3\xa5 et sete mellom h\xc3\xa5ndtakene, og et nett som muliggj\xc3\xb8r transport av gjenstander. Rullatorer kan ogs\xc3\xa5 finnes i andre st\xc3\xb8rrelser, som pediatrisk rullator (for barn) og bariatrisk rullator (for overvektige)._NEWLINE_Rullatorer som brukes utend\xc3\xb8rs vil vanligvis ha st\xc3\xb8rre hjul enn innend\xc3\xb8rsrullatorer, for \xc3\xa5 lettere takle hindringer som fortauskanter, grus og lignende.\n_START_SECTION_\nBruk\n_START_PARAGRAPH_\nBrukeren g\xc3\xa5r med rullatoren foran seg, og hendene p\xc3\xa5 h\xc3\xa5ndtakene p\xc3\xa5 hver side av kroppen. Brukeren skyver rullatoren foran seg ved h\xc3\xa5ndkraft, og st\xc3\xb8tter seg til h\xc3\xa5ndtaket for \xc3\xa5 avlaste ben eller for \xc3\xa5 holde balansen._NEWLINE_Rullatorer brukes gjerne av mennesker som har gjennomg\xc3\xa5tt skade eller operasjon i ben eller rygg, mennesker med nevrologiske sykdommer, eller eldre med mindre utfordringer med balanse eller benstyrke.\n_START_SECTION_\nHistorie\n_START_PARAGRAPH_\nDen f\xc3\xb8rste rullatoren med fire hjul ble funnet opp av svenske Aina Wifalk, som selv led av polio, i 1978.'